**בו** (באנגלית: **Bo**;‏ 9 באוקטובר 2008 – 8 במאי 2021) היה כלב מים פורטוגלי, שהיה "הכלב הראשון" בימי כהונתו של נשיא ארצות הברית ה-44 ברק אובמה. בו היה הכלב של משפחת אובמה ויחד איתו הייתה בבעלות משפחת אובמה גם הכלבה סאני, גם היא מסוג כלב מים פורטוגזי.

בו ניתן למשפחת אובמה בגיל 6 חודשים כשי על ידי הסנאטור טד קנדי, תומך וחבר קרוב של אובמה. בו, נמצא מתאים למשפחה בזכות גזעו הייחודי, שנחשב היפו-אלרגני (כלבים היפו-אלרגניים הם כלבים אשר מתאימים לגידול על ידי אנשים הסובלים מאלרגיות כגון אסתמה), זאת בשל האלרגיה של מאלייה אובמה לפרווה.

בו נקרא על שמו של הזמר בו דידלי.

גזעו
----

כלב המים הפורטוגלי הוא במקור מאזור אלגארבה שבפורטוגל. רק 48 כלבי מים פורטוגליים הוכנסו לתערוכת הכלבים הבינלאומית "Crufts" בממלכה המאוחדת בשנת 2009. קיטי בראונד, מחברת הספר "The New Complete Portuguese Water Dog", סבורה כי ישנם 50,000 כלבים מסוג זה באמריקה הצפונית.

ראשית חייו ובעלים מקוריים
-------------------------

בו גדל אצל מרתה וארט סטרן, החברים ב"חבר כלבי המים הפורטוגליים" בבוייד שבטקסס. אחד מתשעת החברים ב"חבר כלבי המים הפורטוגליים" היה הסנאטור טד קנדי. בו היה בנם של "וואסטון" ו"פני", שני כלבי מים פורטוגליים שהיו בבעלותם של מרתה וארט סטרן.

הקונה המקורי של בו אינו ידוע, אך בסופו של דבר הוא הושב למשפחת סטרן. אחיו של בו, ריקו, הוא בבעלות זוג המתגורר ביוסטון שבטקסס.

בחירתו
------

במסיבת העיתונאים הראשונה של אובמה כנשיא הנבחר, אובמה נשאל על ידי עיתונאים לגבי איזה גזע של כלב משפחתו מעוניינת לרכוש. אובמה השיב: "יש לנו שתי מחלוקות שצריך ליישב: האחת היא שמאלייה היא אלרגית לפרווה ולכן הכלב צריך להיות היפואלרגני, ישנם כמה זני כלבים שהם היפואלרגניים, ומצד שני ההעדפה שלנו היא לקבל כלב מבית מחסה אבל ברור שרוב כלבי המקלט הם "אידיוטים" (מילת סלנג) כמוני, אז אם אנחנו נהיה מסוגלים לאזן בין שני הדברים האלה, אני חושב, בעיה דחופה של משק הבית של אובמה".

ג'ורג' סטפנופולוס שאל את אובמה בטלוויזיה בתחילת ינואר איזה סוג של כלב משפחתו תאמץ, כאשר הוא אומר שהוא עובר על שאלה שקיבל מבנותיו של אובמה שישבו בחדר הבקרה. אובמה אמר, "נראה שהן צמצמו אותו ללברדודל או לכלב מים פורטוגלי... כלב בגודל בינוני, ולכן, עכשיו אנחנו הולכים להתחיל למצוא כלבים בבתי מחסה כדי לראות האם אחד מהכלבים הללו עלולים להיבחר להצטרף למשפחתנו".

ב-12 באפריל 2009, הוכרז כי משפחת אובמה תקבל בקרוב גור כלבים מסוג כלב מים פורטוגלי בן שישה חודשים במתנה מהסנאטור טד קנדי. דווח כי הכלב ביקר אצל המשפחה כמה שבועות קודם לכן בפגישה סודית כדי לבדוק האם הכלב מתאים לתנאי המשפחה הנשיאותית. עם זאת, המתנה לא התקבלה עד שהכלב הגיע רשמית ועבר לבית הלבן ביום שלישי, 14 באפריל 2009.

מיד לאחר שהגיע לבית הלבן, ערכה המשפחה תצלום עם בו על הדשא הדרומי. כשאובמה הופיע בכנס, הוא נשאל האם הוא יניח לבו להיכנס לחדר הסגלגל. לשאלה זו השיב: "כמובן". הוא גם הנהן בראשו כאשר שמע את ציטוטו של הנשיא הארי טרומן האומר "אם אתה רוצה חבר בוושינגטון, אמץ כלב". אתר הבית הלבן עודכן מאוחר יותר וכלל תמונות רשמיות ופרטים ביוגרפיים של בו.

בו מת ב-8 במאי 2021 ממחלת הסרטן.

גלריה
-----

* הגברת הראשונה של ארצות הברית מישל אובמה עם בו, 14 בספטמבר 2011הגברת הראשונה של ארצות הברית מישל אובמה עם בו, 14 בספטמבר 2011
* הנשיא אובמה רץ עם בו באכסדרת העמודים המזרחית שבאגף המזרחי בבית הלבן, 15 במרץ 2009הנשיא אובמה רץ עם בו באכסדרת העמודים המזרחית שבאגף המזרחי בבית הלבן, 15 במרץ 2009
* בו בגן הוורדים של הבית הלבןבו בגן הוורדים של הבית הלבן
* הנשיא אובמה משחק עם בו בכדור פוטבולהנשיא אובמה משחק עם בו בכדור פוטבול
* בו עם הנשיא אובמה במטוס אייר פורס 1בו עם הנשיא אובמה במטוס אייר פורס 1

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בו (כלב)** |

* ynet והסוכנויות, הכלב של משפחת אובמה מת מסרטן: "ידיד אמת", באתר ynet, ‏9 במאי 2021

הערות שוליים
------------

1. ↑  הכלבה הראשונה: משפחת אובמה אימצה כלבה נוספת, באתר הארץ, 20 באוגוסט 2013
2. ↑  מעריב אונליין, ‏"אובדן אמיתי": הבשורה הקשה שקיבלה משפחת אובמה, באתר מעריב אונליין, 9 במאי 2021
3. 1 2  אביה פרי‏, בו אובמה: הכלב הנשיאותי חוגג ארבע שנים, באתר וואלה!‏, 22 באוקטובר 2011
4. ↑  PORTUGUESE WATER DOG, באתר Crufts
5. ↑  Houston pooches have friend in high place: White House
6. ↑  First dog Bo makes himself at home, באתר וושינגטון טיימס
7. ↑  Meet Bo, the First Dog, באתר הבית הלבן
8. ↑  משפחת הנשיא אובמה מתאבלת על מותו של הכלב 'בו', באתר ‏מאקו‏, 9 במאי 2021
9. ↑  ynet והסוכנויות, הכלב של משפחת אובמה מת מסרטן: "ידיד אמת", באתר ynet, 9 במאי 2021

  


| ברק אובמה |
| --- |
| משפחה | ברק אובמה האב (אב) • אן דנהאם (אם) • מישל אובמה (רעיה) • מלאייה אובמה (בת) • נטאשה "סשה" אובמה (בת) • בו (כלב) |  |
| ספרים | חלומות מאבי (1995) • תעוזת התקווה (2006) • ארץ מובטחת (2020) |
| הנצחה | המרכז הנשיאותי על שם ברק אובמה • הר אובמה • אפטוסטיכוס ברקאובמהי • ברק אובמה פלאזה |
| נשיא ארצות הברית ה-44 |
| מערכות בחירות | הבחירות לנשיאות 2008 • הבחירות לנשיאות 2012 |
| אירועים מרכזיים בכהונתו | מלחמת אפגניסטן (2001-2014) • מלחמת עיראק (2003-2011) • אובמה-קר (2010) • פרשת קייבלגייט (2010) • גל סופות הטורנדו בארצות הברית (2011) • מבצע חנית נפטון (2011) • הטבח בבית הספר היסודי סנדי הוק (2012) • הפיגוע במרתון בוסטון (2013) • מתקפת ההאקרים על סרטי סוני (2014) • הסכם המעצמות על תוכנית הגרעין האיראנית (2015) |
| קבינט | ג'ו ביידן (סגן הנשיא) • הילרי קלינטון (מזכירת המדינה) • ג'ון קרי (מזכיר המדינה) • רוברט גייטס (מזכיר ההגנה) • לאון פאנטה (מזכיר ההגנה) • צ'אק הייגל (מזכיר ההגנה) • אשטון קרטר (מזכיר ההגנה) |
| שונות | השבעתו הראשונה לנשיאות (2009) • נאומו באוניברסיטת קהיר • כרזת ה"תקווה" (2008) |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2013045259
* VIAF: 305021039
* WorldCat: lccn-n2013045259

 |